Pearelstirns

De pearelstirns (Gygis alba) is in fûgel út de famylje	seefûgels (Laridae).

 Beskriuwing 
De pearelstirns is 23 oant 30 sm lang mei in spanwiidte fan 76 oant 87 sm. Se binne suver wyt, útsein dat de Gygis alba candida in donkere streek lâns de wjukbocht fan 'e bûtenste primêre fearren hat. It swarte each hat in smelle ring fan swarte fearkes om it each. De snaffel is lang en swart oant blauswart. De sturt is ûndjip foarke. De poaten binne donkergriis oant bleker griis by de ûndersoarten Gygis alba leucopes en Gygis alba microrhyncha. It jong is wyt spikkele mei griis of griisbrún. 

Pearelstirnzen wurde likernôch 17 jier âld.

 Fersprieding 
De fûgel komt foar op 'e eilannen yn 'e Stille Oseaan, de Yndyske Oseaan en guon Atlantyske eilannen en wurdt meast yn fjouwer ûndersoarten yndield: 

 Gygis alba alba (Atlantyske pearelstirns): de eilannen fan 'e tropyske Súd-Atlantyske Oseaan.
 Gygis alba candida (gewoane pearelstirns): fan 'e Seysjellen en de Maskarenen oant de sintrale Stille Oseaan.
 Gygis alba leucopes: fan 'e Pitcairneilannen.
 Gygis alba microrhyncha (lytse pearelstirns): Phoenixeilannen, Line-eilannen en de Markesaseilannen.

De Gygis alba microrhyncha waard earder as ûndersoarte sjoen, mar guon auteurs behannelje se as in aparte soarte, sûnt 2025 ek troch Avilist, eBird en The Clements Checklist of Birds of the World. 

Ien stúdzje giet fierder en suggerearje dat der trije soarten Gygis binne, mei de Atlantyske pearelstirns (Gygis alba) yn 'e Atlantyske Oseaan, de  gewoane pearelstirns (Gygis candida, ûndersoarten G.c. candida en G.c. leucopes) yn 'e Yndyske en westlike oant sintraal Stille Oseaan en de lytse pearelstirns  (Gygis microrhyncha) yn 'e súdeast-sintraal Stille Oseaan. Dizze trijedielige yndieling wurdt no folge troch de grutte wrâldlisten. Dy stúdzje suggerearret ek dat de Gygis candida stadichoan syn ferspriedingsgebiet nei it súdeasten útwreidet en yn 'e takomst liede kin ta it útstjerren fan 'e Gygis microrhyncha troch ferfanging. 

 Hâlden en dragen 
Pearelstirnzen jeie op lytse fiskjes by it lemieren of krekt nei it ûndergean fan 'e sinne troch te dûken yn it wetter. As de proai foar himsels is slokt er it fiskje fuort troch en oars nimt er de proai oerdwers yn 'e snaffel mei om it oan in jonge fûgel te fuorjen.

De fûgel briedt op koraaleilannen, meastal op beammen mei lytse tûken, mar ek op rotsige richels en op keunstmjittige struktueren. De fûgel leit ien aai fuort op 'e tûke, hy boud gjin nêst fan tûkjes of gers en is dêryn unyk foar seefûgels. 

 Status 
Dizze soarte stiet op 'e Reade list fan 'e IUCN as net bedrige (Least concern, 2018). 

Kategory:Fûgelsoarte
Kategory:Pearelstirns
Kategory:Lânseigen fauna yn de Atlantyske Oseaan
Kategory:Lânseigen fauna yn de Yndyske Oseaan
Kategory:Lânseigen fauna yn de Grutte Oseaan
Kategory:Lânseigen fauna yn Amerikaansk-Samoä
Kategory:Lânseigen fauna yn Austraalje
Kategory:Lânseigen fauna yn de Cookeilannen
Kategory:Lânseigen fauna yn Fanûatû
Kategory:Lânseigen fauna yn Fidzjy
Kategory:Lânseigen fauna yn Frânsk-Polyneezje
Kategory:Lânseigen fauna yn Gûam
Kategory:Lânseigen fauna yn Hawaï
Kategory:Lânseigen fauna yn Japan
Kategory:Lânseigen fauna yn Kiribaty
Kategory:Lânseigen fauna yn de Kokoseilannen
Kategory:Lânseigen fauna yn Kolombia
Kategory:Lânseigen fauna yn Kosta Rika
Kategory:Lânseigen fauna yn Krysteilân
Kategory:Lânseigen fauna yn de Marshalleilannen
Kategory:Lânseigen fauna yn Meksiko
Kategory:Lânseigen fauna yn Mikroneezje (lân)
Kategory:Lânseigen fauna yn Naurû
Kategory:Lânseigen fauna yn Nij-Kaledoanje
Kategory:Lânseigen fauna yn Niûé
Kategory:Lânseigen fauna yn Norfolk (eilân)
Kategory:Lânseigen fauna yn de Noardlike Marianen
Kategory:Lânseigen fauna yn Palau
Kategory:Lânseigen fauna yn Papoea Nij-Guineä
Kategory:Lânseigen fauna yn de Pitcairneilannen
Kategory:Lânseigen fauna yn de Salomonseilannen
Kategory:Lânseigen fauna yn Samoä
Kategory:Lânseigen fauna yn Sina
Kategory:Lânseigen fauna yn Tokelau
Kategory:Lânseigen fauna yn Tonga
Kategory:Lânseigen fauna yn Tûvalû
Kategory:Lânseigen fauna yn Wallis en Fûtûna
Kategory:Lânseigen fauna yn it Britsk Territoarium yn de Yndyske Oseaan
Kategory:Lânseigen fauna yn de Frânske Súdlike en Antarktyske Lannen
Kategory:Lânseigen fauna yn Yndia
Kategory:Lânseigen fauna yn de Komoaren
Kategory:Lânseigen fauna yn Majot
Kategory:Lânseigen fauna yn de Maldiven
Kategory:Lânseigen fauna yn Mauritsius
Kategory:Lânseigen fauna yn Reünion
Kategory:Lânseigen fauna yn de Seysjellen
Kategory:Lânseigen fauna yn Sry Lanka
Kategory:Lânseigen fauna yn Ascension
Kategory:Lânseigen fauna yn Brazylje	
Kategory:Lânseigen fauna yn Sint-Helena
Kategory:Lânseigen fauna yn de Amerikaanske Lytse Ofhandige Eilannen yn de Grutte Oseaan
Kategory:Lânseigen fauna yn Clipperton